CELEX: 31985D0026
Language: el
Date: 1984-12-05 00:00:00
Title: 85/26/ΕΟΚ: Απόφαση της Επιτροπής της 5ης Δεκεμβρίου 1984 για την έγκριση ειδικού προγράμματος που αφορά τους σπόρους για σπορά στην Ελλάδα, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην ελληνική γλώσσα είναι το μόνο αυθεντικό)

Avis juridique important

|

31985D0026

85/26/ΕΟΚ: Απόφαση της Επιτροπής της 5ης Δεκεμβρίου 1984 για την έγκριση ειδικού προγράμματος που αφορά τους σπόρους για σπορά στην Ελλάδα, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 013 της 16/01/1985 σ. 0025 - 0025

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 5ης Δεκεμβρίου 1984  για την έγκριση ειδικού προγράμματος που αφορά τους σπόρους για σπορά στην Ελλάδα, σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στην ελληνική γλώσσα είναι το μόνο αυθεντικό)  (85/26/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 που αφορά την κοινή δράση για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων της αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 1932/84 (2), και ιδίως το άρθρο 5,  Εκτιμώντας:  ότι, στις 2 Μαΐου 1984, η ελληνική κυβέρνηση ανακοίνωσε το πρόγραμμα που αφορά τους σπόρους για σπορά·  ότι το εν λόγω πρόγραμμα αφορά τη δημιουργία δυναμικού εγκαταστάσεων επεξεργασίας και εμπορίας των σπόρων για σπορά και άλλου υλικού πολλαπλασιασμού, με στόχο την προσαρμογή του τομέα στην αυξανόμενη ζήτηση σπόρων για σπορά υψηλής ποιότητας· ότι, συνεπώς, αποτελεί πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι το πρόγραμμα περιέχει αρκετά από τα στοιχεία που απαιτούνται στο άρθρο 2 του κανονισμού (ΕΟΚ) αριθ. 355/77, γεγονός που αποδεικνύει ότι οι στόχοι που θέτει το άρθρο 1 του εν λόγω κανονισμού είναι δυνατό να επιτευχθούν όσον αφορά τον προαναφερθέντα τομέα· ότι η προθεσμία που καθορίστηκε για την εφαρμογή του προγράμματος δεν υπερβαίνει την περίοδο που καθορίστηκε στο άρθρο 3 παράγραφος 1 στοιχείο δ) του κανονισμού ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το ειδικό πρόγραμμα που αφορά τους σπόρους για σπορά το οποίο διαβιβάστηκε στις 2 Μαΐου 1984 από την ελληνική κυβέρνηση, σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στην Ελληνική Δημοκρατία.  Βρυξέλλες, 5 Δεκεμβρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 180 της 7. 7. 1984, σ. 1.